CELEX: 32009R1047
Language: lv
Date: 2009-10-19 00:00:00
Title: Padomes Regula (EK) Nr. 1047/2009 ( 2009. gada 19. oktobris ), ar kuru Regulu (EK) Nr. 1234/2007, ar ko izveido lauksaimniecības tirgu kopīgu organizāciju, groza attiecībā uz mājputnu gaļas tirdzniecības standartiem

6.11.2009   
            
            
               LV
            
            
               Eiropas Savienības Oficiālais Vēstnesis
            
            
               L 290/1
            
         
      PADOMES REGULA (EK) Nr. 1047/2009
   (2009. gada 19. oktobris),
   ar kuru Regulu (EK) Nr. 1234/2007, ar ko izveido lauksaimniecības tirgu kopīgu organizāciju, groza attiecībā uz mājputnu gaļas tirdzniecības standartiem
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 37. pantu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:
   
               (1)
            
            
               Padomes Regula (EK) Nr. 1234/2007 (2007. gada 22. oktobris), ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (“Vienotā TKO” regula) (2), nosaka konkrētus mājputnu gaļas tirdzniecības standartus.
            
         
               (2)
            
            
               Regulas (EK) Nr. 1234/2007 116. pantā noteikts, ka mājputnu gaļas nozares produktus tirgo saskaņā ar minētās regulas XIV pielikumā iekļautajiem noteikumiem.
            
         
               (3)
            
            
               Tirdzniecības standartus izstrādāja, lai varētu uzlabot mājputnu gaļas kvalitāti un informāciju par to un lai tādējādi veicinātu tās pārdošanu. Jo īpaši ar Padomes Regulu (EEK) Nr. 1906/90 (1990. gada 26. jūnijs) par dažiem standartiem tirdzniecībā ar mājputnu gaļu (3) no 1991. gada 1. jūlija ieviesa svaigas mājputnu gaļas definīciju, kas ir precīzāka nekā tā, kas noteikta tiesību aktos par pārtikas nekaitīgumu. Pieredze liecina, ka ir jāapstiprina šīs definīcijas pamatā esošais stingrais princips un ka tas jāpadara vēl skaidrāks.
            
         
               (4)
            
            
               Ņemot vērā to, ka mājputnu gaļu aizvien vairāk patērē gaļas izstrādājumu un produktu veidā, mājputnu gaļas tirdzniecības standartu piemērošanas joma būtu jāpaplašina, iekļaujot tajā mājputnu gaļas izstrādājumus un produktus.
            
         
               (5)
            
            
               Tāpat tirdzniecības standartu piemērošanas jomā būtu jāiekļauj mājputnu gaļa sālījumā, kas atbilst KN kodam 0210 99 39.
            
         
               (6)
            
            
               Gūtā pieredze liecina, ka dažos gadījumos svaigu mājputnu gaļu viegli var aizstāt ar svaigas mājputnu gaļas izstrādājumiem, kad to piedāvā pārdošanai klientiem. Lai nekropļotu konkurenci starp svaigu mājputnu gaļu un svaigas mājputnu gaļas izstrādājumiem, ir lietderīgi principu, kas ir pamatā svaigu mājputnu gaļas definīcijai, attiecināt arī uz svaigas mājputnu gaļas izstrādājumiem.
            
         
               (7)
            
            
               Saskaņā ar Kopienas tiesību aktiem par pārtikas produktu marķēšanu izmantotais marķējums un metodes nedrīkst būt pircēju maldinošas, jo īpaši attiecībā uz pārtikas produkta raksturīgākajām īpašībām, proti, attiecībā uz produkta īpatnībām, nosaukumu, kvalitāti, sastāvu, kvantitāti, ilgderīgumu, izcelsmi vai izcelsmes vietu, vai ražošanas vai izgatavošanas veidu.
            
         
               (8)
            
            
               Ja mājputnu gaļa ir bijusi saldēta vai ātri sasaldēta, tā tāda arī ir jātirgo vai jāizmanto izstrādājumos, ko tirgo kā saldētus vai ātri sasaldētus, vai gaļas produktos.
            
         
               (9)
            
            
               Tā kā A šķiras sadalījumu A1 un A2 šķirā un saldētas mājputnu gaļas sadalījumu svara kategorijās, kā noteikts Regulā (EK) Nr. 1234/2007, praksē neizmanto bieži, šie noteikumi ir lieki, un vienkāršības labad tie būtu jāatceļ.
            
         
               (10)
            
            
               Tāpēc būtu attiecīgi jāgroza Regula (EK) Nr. 1234/2007,
            
         IR PIEŅĒMUSI ŠO REGULU.
   1. pants
   Regulas (EK) Nr. 1234/2007 XIV pielikumu groza saskaņā ar šīs regulas pielikumu.
   2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   Šo regulu piemēro no 2010. gada 1. maija.
   
      Šī regula uzliek saistības kopumā un ir tieši piemērojama visās dalībvalstīs.
      Luksemburgā, 2009. gada 19. oktobrī
      
         
            Padomes vārdā –
         
            priekšsēdētājs
         
         E. ERLANDSSON
         
      
   
   
      (1)  2009. gada 5. maija Atzinums (Oficiālajā Vēstnesī vēl nav publicēts).
   
      (2)  OV L 299, 16.11.2007., 1. lpp.
   
      (3)  OV L 173, 6.7.1990., 1. lpp.
   
      PIELIKUMS
      Regulas (EK) Nr. 1234/2007 XIV pielikuma B daļu groza šādi.
      
                  1.
               
               
                  I sadaļas 1. punktu aizstāj ar šādu punktu:
                  
                              “1.
                           
                           
                              Neskarot šā pielikuma C daļu par noteikumiem attiecībā uz inkubējamo olu un mājputnu cāļu ražošanas un tirdzniecības standartiem, šos noteikumus piemēro attiecībā uz dažu veidu un noformējumu mājputnu gaļas, mājputnu gaļas vai mājputnu subproduktu izstrādājumu un produktu tirdzniecību Kopienā, kas ir šādas sugas, kā izklāstīts I pielikuma XX daļā, un kuras tirgo saistībā ar profesionālo vai komercdarbību:
                              
                                          —
                                       
                                       
                                          
                                             Gallus domesticus,
                                       
                                    
                                          —
                                       
                                       
                                          pīles,
                                       
                                    
                                          —
                                       
                                       
                                          zosis,
                                       
                                    
                                          —
                                       
                                       
                                          tītari,
                                       
                                    
                                          —
                                       
                                       
                                          pērļu vistiņas.
                                       
                                    Minētie noteikumi attiecas arī uz mājputnu gaļu sālījumā, kas atbilst KN kodam 0210 99 39, kā minēts I pielikuma XXI daļā.”
                           
                        
            
                  2.
               
               
                  II sadaļu groza šādi:
                  
                              a)
                           
                           
                              2. un 3. punktu aizstāj ar šādiem punktiem:
                              
                                          “2.
                                       
                                       
                                          “svaiga mājputnu gaļa” ir mājputnu gaļa, kas nevienu brīdi dzesēšanas procesā nav bijusi sastingusi un kas ir glabāta temperatūrā, kura nekad nav zemāka par –2 °C un augstāka par + 4 °C. Tomēr dalībvalstis var noteikt nedaudz atšķirīgas temperatūras prasības attiecībā uz minimālo laikposmu, kas vajadzīgs svaigas mājputnu gaļas izciršanai un apstrādei mazumtirdzniecības veikalos vai telpās, kas atrodas netālu no tirdzniecības vietām, ja gaļu izcērt vai apstrādā vienīgi tam, lai gaļu tieši uz vietas pārdotu pircējam;
                                       
                                    
                                          3.
                                       
                                       
                                          “saldēta mājputnu gaļa” ir mājputnu gaļa, kas sasaldēta pēc iespējas ātrāk, ievērojot normālu kaušanas kārtību, un pastāvīgi glabājama temperatūrā, kas nav augstāka par –12 °C;”;
                                       
                                    
                        
                              b)
                           
                           
                              pievieno šādus punktus:
                              
                                          “5.
                                       
                                       
                                          “mājputnu gaļas izstrādājums” ir mājputnu gaļa, tostarp gabalos sadalīta mājputnu gaļa, kurai pievienoti pārtikas produkti, garšvielas vai piedevas vai kurai veikta apstrāde, kas nav pietiekama, lai izmainītu gaļas iekšējo muskuļu šķiedru struktūru;
                                       
                                    
                                          6.
                                       
                                       
                                          “svaigas mājputnu gaļas izstrādājums” ir mājputnu gaļas izstrādājums, kurā izmantota svaiga mājputnu gaļa. Tomēr dalībvalstis var noteikt nedaudz atšķirīgas temperatūras prasības attiecībā uz minimālo laikposmu, kas vajadzīgs un ciktāl tas vajadzīgs, lai atvieglotu ražotnē veikto apstrādi un izciršanu, izgatavojot svaigas mājputnu gaļas produktus;
                                       
                                    
                                          7.
                                       
                                       
                                          “mājputnu gaļas produkts” ir gaļas produkts, kā definēts Regulas (EK) Nr. 853/2004 I pielikuma 7.1. punktā, kurā izmanto mājputnu gaļu.”
                                       
                                    
                        
            
                  3.
               
               
                  III daļu groza šādi:
                  
                              a)
                           
                           
                              svītro 1. punkta otro daļu;
                           
                        
                              b)
                           
                           
                              2. punkta ievadfrāzi aizstāj ar šādu ievadfrāzi:
                              “Mājputnu gaļu un mājputnu gaļas izstrādājumus tirgo kā:”;
                           
                        
                              c)
                           
                           
                              svītro 3. punktu.